**დანართი 1**

**ახალი კორონავირუსით (SARS-CoV-2) გამოწვეული ინფექციის COVID-19-ის დიაგნოზის მქონე პაციენტების შესახებ ინფორმაციული ნაკადების მართვის სქემა**

ახალი კორონავირუსით (SARS-CoV-2) გამოწვეული ინფექციის COVID-19-ის (შემდგომში - ,,COVID-19“) მქონე პაციენტების (შემდგომში - პაციენტები)შესახებინფორმაციული ნაკადების მართვა ხორციელდება შემდეგი სქემის მიხედვით:

1. **ინფორმაცია, პაციენტების ახალი და საერთო რაოდენობის შესახებ (პჯრ ტესტირებით დადასტურებული):**

ა) ახალი შემთხვევების შესახებინფორმაციას თანდართული ფორმა N1-ის შესაბამისად, სსიპ - ლ. საყვარელიძის სახელობის დაავადებათა კონტროლისა და საზოგადოებრივი ჯანმრთელობის ეროვნული ცენტრი (შემდგომში - ეროვნული ცენტრი), აგროვებს/აგენერირებს დღეში ერთხელ (10:00 საათზე შაბათ-კვირისა და სადღესასწაულო დღეების ჩათვლით);

ბ) ინფორმაციას პაციენტების საერთო რაოდენობისშესახებ(ჯამური რიცხვი) ეროვნული ცენტრი აგროვებს დღეში ერთხელ (10.00 საათზე შაბათ-კვირისა და სადღესასწაულო დღეების ჩათვლით).

1. **ინფორმაცია, სტაციონარში მყოფი პაციენტების რაოდენობის შესახებ:**

ა) ინფორმაციას სტაციონარში მყოფი პაციენტების შესახებ (თანდართული ფორმა N2-ის შესაბამისად) სსიპ - ჯანმრთელობის ეროვნული სააგენტო (შემდგომში - ჯესი) მოიპოვებს COVID-19-ის დადასტურებული შემთხვევების სამართავად მობილიზებული კლინიკებიდან;

ბ)ამ პუნქტის,,ა“ ქვეპუნქტით გათვალისწინებულ ინფორმაციას (ჯამური მონაცემები კლინიკების მიხედვით), დღეში ერთხელ (10:00 საათზე შაბათ-კვირისა და სადღესასწაულო დღეების ჩათვლით), ჯესი აგზავნის ეროვნულ ცენტრში, COVID-19-თან დაკავშირებით სტატისტიკური ინფორმაციის მოგროვების მიზნით შექმნილ ელექტრონულ ფოსტაზე (e.mail: covstat@ncdc.ge).

1. **ინფორმაცია, ბინაზე მყოფი პაციენტების რაოდენობის შესახებ:**

ა) ინფორმაციას ბინაზე მყოფი პაციენტებისშესახებონლაინ კლინიკის ექიმი ასახავს საქართველოს შინაგან საქმეთა სამინისტროს სსიპ-112-ის (შემდგომში -112) ელექტრონულ პროგრამაში;

ბ) 112 აგროვებს/აგენერირებს ინფორმაციას (ბენეფიციართა ჯამური რაოდენობა), დღეში ერთხელ (10.00 საათზე შაბათ-კვირისა და სადღესასწაულო დღეების ჩათვლით) და აგზავნის ეროვნულ ცენტრში ელექტრონულ ფოსტაზე (e.mail: covstat@ncdc.ge).

1. **ინფორმაცია თვითიზოლაციაში მყოფი პირების შესახებ:**

ინფორმაციას თვითიზოლაციაში მყოფი პირების შესახებ (სახელი, გვარი, პირადი ნომერი) სსიპ – საგანგებო სიტუაციების კოორდინაციისა და გადაუდებელი დახმარების ცენტრი დღეში ერთხელ (10:00 საათზე შაბათ-კვირისა და სადღესასწაულო დღეების ჩათვლით) აგზავნის ეროვნულ ცენტრში ელექტრონულ ფოსტაზე (e.mail: covstat@ncdc.ge).

1. **ინფორმაცია, კოვიდ-სასტუმროში მყოფი პაციენტების რაოდენობის შესახებ:**

ა) ინფორმაციას კოვიდ-სასტუმროში მყოფიპაციენტების შესახებ (სახელი, გვარი, პირადი ნომერი, საკონტაქტო ინფორმაცია), აგრეთვე კოვიდ-სასტუმროში თავისუფალი ადგილების შესახებ კოვიდ-სასტუმროს ექიმი პაციენტის მიღებისთანავე ატყობინებს ა(ა)იპ - საქართველოს სამედიცინო ჰოლდინგს (შემდგომში-ჰოლდინგი);

ბ) ამ პუნქტის ,,ა“ ქვეპუნქტით გათვალისწინებულ ინფორმაციას (სასტუმროების დასახელების მიხედვით) ჰოლდინგი დღეში ერთხელ (10:00 საათზე შაბათ-კვირისა და სადღესასწაულო დღეების ჩათვლით), აგზავნის ეროვნულ ცენტრში ელექტრონულ ფოსტაზე (e.mail: covstat@ncdc.ge).

**6. ინფორმაცია, ,,გამოჯანმრთელებული“ სტატუსის მქონე პაციენტების შესახებ:**

**6.1.ბინაზე მეთვალყურეობაზე მყოფი გამოჯანმრთელებული პაციენტი:**

ა) პაციენტისთვის ,,გამოჯანმრთელებულის“ სტატუსის მინიჭების შესახებ ინფორმაციას ონლაინ კლინიკის ექიმი ასახავს 112-ის ელექტრონულ პროგრამაში;

ბ) 112 აგროვებს/აგენერირებს მიღებულ ინფორმაციას (თანდართული ფორმა N3-ის შესაბამისად) დღეში ერთხელ (10:00 საათზე შაბათ-კვირისა და სადღესასწაულო დღეების ჩათვლით) და აგზავნის ეროვნულ ცენტრში ელექტრონულ ფოსტაზე (e.mail: covstat@ncdc.ge).

**6.2.საკარანტინე სივრცეში მყოფი გამოჯანმრთელებული პაციენტი:**

ა) პაციენტისთვის ,,გამოჯანმრთელებულის“ სტატუსის მინიჭების შესახებ ინფორმაციას კოვიდ-სასტუმროს ექიმი ატყობინებს ჰოლდინგს;

ბ) ჰოლდინგი, ინფორმაციას თანდართული ფორმა N3-ის შესაბამისად, დღეში ერთხელ (10:00 საათზე შაბათ-კვირისა და სადღესასწაულო დღეების ჩათვლით), აგზავნის ეროვნულ ცენტრში ელექტრონულ ფოსტაზე (e.mail: covstat@ncdc.ge).

* 1. **საავადმყოფოში მოთავსებული პაციენტი, რომელიც გამოჯანმრთელდა:**

ა) პაციენტისთვის ,,გამოჯანმრთელებულის“ სტატუსის მინიჭების შესახებ ინფორმაციას COVID-19 დადასტურებული შემთხვევების სამართავად მობილიზებული კლინიკა ატვირთავს COVID -19 -ის მონიტორინგის ელექტრონულ მოდულში;

ბ) ჯესი აგენერირებს ამ პუნქტის ,,ა“ ქვეპუნქტით გათვალისწინებულ ინფორმაციას თანდართული ფორმა N3-ის შესაბამისად, დღეში ერთხელ (10:00 საათზე შაბათ-კვირისა და სადღესასწაულო დღეების ჩათვლით) და აგზავნის ეროვნულ ცენტრში ელექტრონულ ფოსტაზე (e.mail: covstat@ncdc.ge).

**7. ინფორმაცია, სიკვდილობის შემთხვევების შესახებ:**

ა) ინფორმაცია, სიკვდილობის შემთხვევათა შესახებ, გროვდება საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროს (შემდგომში - სამინისტრო) ელექტრონულ ფოსტაზე (lcovid@moh.gov.ge) საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის მინისტრის 2020 წლის 20 ოქტომბრის N01-508/ო ბრძანების ,,ახალი კორონავირუსით (SARS-CoV-2) გამოწვეული ინფექციით COVID-19-ით ინფიცირებული პაციენტების სიკვდილობის შემთხვევების სავალდებულო შეტყობინების ფორმისა და წესის დამტკიცების შესახებ“ შესაბამისად;

ბ) ამ პუნქტის ,,ა“ ქვეპუნქტით განსაზღვრულ ინფორმაციას, სსიპ - საგანგებო სიტუაციების კოორდინაციისა და გადაუდებელი დახმარების ცენტრი აგროვებს/აგენერირებს დღეში ერთხელ (10:00 საათზე შაბათ-კვირისა და სადღესასწაულო დღეების ჩათვლით) და აგზავნის ეროვნულ ცენტრში ელექტრონულ ფოსტაზე (e.mail: covstat@ncdc.ge).

**8.** ეროვნული ცენტრი ამ დანართის 1-7 პუნქტებით გათვალისწინებულ ინფორმაციას აგროვებს დღეში ერთხელ (11:00 საათზე შაბათ-კვირისა და სადღესასწაულო დღეების ჩათვლით) და სტანდარტული ანგარიშის ფორმით აგზავნის სამინისტროში COVID-19-თან დაკავშირებით სტატისტიკური ინფორმაციის მოგროვების მიზნით შექმნილ ელექტრონულ ფოსტაზე e.mail: covstat@moh.gov.ge.

**9**. ამ დანართის მე-8 პუნქტით გათვალისწინებული ელექტრონული ფოსტის მართვას ახორციელებს სამინისტროს პოლიტიკის დეპარტამენტის ჯანმრთელობის დაცვის პოლიტიკის სამმართველო.